open-index/open-wikipedia-markdown huggingface dataset:
Perry County (Ohio)

**Perry County** er et fylke i den amerikanske delstaten Ohio. Ved folketellingen i 2010 hadde fylket 36 058 innbyggere.

Fylket ble grunnlagt med fulle rettigheter 1. mars 1818 ved utskillelse av områder fra Fairfield County, Muskingum County og Washington County.

## Referanser


## Eksterne lenker
*
Ross County

:*For den skotske fotballklubben, se [[Ross County FC]].*

**Ross County** er et fylke i den amerikanske delstaten Ohio. 
 
## Eksterne lenker
*
Stark County (Ohio)

**Stark County** er et fylke i den amerikanske delstaten Ohio. Administrasjonssentrum er Canton.

Fylket ble opprettet 13. februar 1808 og fikk fulle rettigheter 1. januar 1809.

## Referanser


## Eksterne lenker
*
Schwyz

**Schwyz** er hovedstaden i den sveitsiske kantonen ved samme navn.

Byen har gitt både navnet og våpenet til hele det sveitsiske edsforbund. Navnet Sveits (resp. Schweiz) ble først brukt av nabolandene, men ble etter hvert akseptert også av sveitserne.

## Referanser


## Eksterne lenker
*
Signy Fardal

**Signy Fardal** (født 1961) er en norsk journalist og redaktør. Hun er særlig kjent fra tiden som sjefredaktør i den norske utgaven av kvinnebladet *[[Elle (magasin)|Elle]]*, en stilling hun hadde i 20 år.

## Biografi
Fardal har grunnfag i sosiologi og massekommunikasjon ved Universitetet i Oslo, men hun avbrøt studiene før hun fikk cand. mag. grunnet et fristende jobbtilbud fra *[[Dagbladet]]*. I studietiden var hun journalist i ''Universitas'' (1981–1982).

Fardal startet yrkeskarrieren som redaktør i ungdomsmagasinet *[[Kraftverk (tidsskrift)|Ungsosialisten]]* (1981–1983). Deretter arbeidet hun som nyhetsredaktør for *[[RadiOrakel]]* (1982–1984), *[[Klassekampen]]* (1982–1983) og *[[Dagbladet]]* (1983–1986) før hun i 1986 ble ansatt i *[[Dagens Næringsliv]]*. Her var hun i nesten tolv år, derav de siste fem årene som redaksjonssjef. Deretter var hun informasjonsrådgiver i *[[Geelmuyden Kiese]]* i et drøyt år (1997–1998) før hun fikk stillingen som sjefredaktør i den norske utgaven av motebladet *[[Elle (magasin)|Elle]]*. Hun fikk i perioder mye medieomtale i de 20 årene hun hadde denne stillingen. Hun sluttet etter eget ønske i 2018. Hun var deretter rådgiver og partner i FrontRow Consulting (2019–2020). I 2021 ble hun kommunikasjonssjef i Bellona.

Ifølge *[[Journalisten]]* var Fardal den best betalte kvinnelige redaktøren i Norge i 2017.

Hun har vært medforfatter av flere bøker innenfor sitt fagfelt. I 2008 var hun medforfatter av fem bøker sammen med Petra Middelthon, Åsa Tällgård og Vendela Kirsebom: *Fashion Bible*, *Basisgarderoben*, *Motens ABC*, *Tilbehørets makt* og *Partyfikseren*. I 2020 var hun medforfatter av *Helt sjef!* (sammen med Line Uppard). Boka handler om kvinner og ledelse og ble utgitt på Pitch Forlag.

## Utmerkelser
I 2010 ble hun tildelt Nynorsk redaktørpris. I begrunnelsen het det at hun «bidreg til å gjera nynorsk til eit mediespråk også på mote og interiørområdet».

## TV-opptredener
I 2006 deltok hun i første sesong av talentprogrammet *[[Skal vi danse (TV-program)|Skal vi danse]]* og i 2021 deltok hun i realityserien *[[Farmen kjendis]]*.

## Referanser


## Eksterne lenker
*
Union County (Ohio)

**Union County** er et fylke i den amerikanske delstaten Ohio.  

Fylket har et areal på totalt  km² hvorav i underkant 1 km² er vann og hadde  innbyggere i 2010. Union County ble opprettet i 1820 og fylkessetet er Marysville.

## Steder i Union County

## Referanser


## Eksterne lenker
* 
* Union County Chamber of Commerce nettsted
* Union County Genealogical Society
Schwyz (kanton)

**Schwyz** (uttales «sjvi:ts») er en av de eldste kantonene i Sveits.
Som en av de tre urkantonene var Schwyz i 1291 med på å danne det første edsforbundet.
Schwyz grenser til St. Gallen, Glarus, Uri, Luzern, Zug og Zürich.
Vis-à-vis Vierwaldstättersee er den også i synsvidde av Nidwalden.

Kantonen har også gitt både navnet og våpenet til hele det sveitsiske edsforbund.
Navnet *Sveits* (resp. *Schweiz*) ble først brukt av nabolandene, men ble etter hvert akseptert også av sveitserne.

## Byer, kommuner og distrikter
Schwyz består av 30 kommuner som er sammenfattet til seks distrikter (*Bezirke*). Følgende byer har mer enn 10&nbsp;000 innbyggere:
* Freienbach (14 597 innbyggere)
* Schwyz (14 302)
* Einsiedeln (13 365)
* Küssnacht am Rigi (11 639)
De seks distriktene er:
* Einsiedeln (én kommune)
* Gersau (én kommune)
* Höfe (3 kommuner)
* Küssnacht (én kommune)
* March (9 kommuner)
* Schwyz (15 kommuner)

## Referanser


## Eksterne lenker
*
Uri

**Uri** er en av de eldste kantonene i Sveits.
Som en av de tre urkantonene var Uri i 1291 med på å danne det første edsforbundet.
Uri grenser til Schwyz, Glarus, Graubünden, Ticino, Valais, Bern, Obwalden og Nidwalden.

## Kommuner
Uri består av 20 kommuner (innbyggertallet i parentes):
* Altdorf (8615)
* Andermatt (1264)
* Attinghausen (1520)
* Bauen (192)
* Bürglen (3962)
* Erstfeld (3778)
* Flüelen (1874)
* Göschenen (473)
* Gurtnellen (640)
* Hospental (220)
* Isenthal (538)
* Realp (161)
* Schattdorf (4829)
* Seedorf (1587)
* Seelisberg (607)
* Silenen (2282)
* Sisikon (390)
* Spiringen (943)
* Unterschächen (746)
* Wassen (466)
Uri er ikke delt i distrikter, men de tre kommunene som ligger i dalen Urseren (Andermatt, Hospenthal og Realp) utgjør en forholdsvis selvstendig korporasjon, som også heter Urseren. Resten av kantonen utgjør korporasjonen Uri. Det er disse korporasjonene (ikke kantonen eller kommunene) som er de største grunneierne i sine to respektive områder. Korporasjonene har imidlertid ikke lenger noen politisk eller administrativ betydning.

## Referanser


## Eksterne lenker
*
Wisconsins flagg

**[[Wisconsin]]s delstatsflagg** består av delstatens våpenskjold på en mørkeblå bakgrunn. Flagget ble innført 1. juni 1981, men går tilbake til 1863. Det er i størrelsesforholdet 26:33.

Flagget viser delstatens våpen, som også finnes på statens segl. Skjoldet viser noen av statens naturressurser og representanter for den tidlige utviklingen av staten. En sjømann og en gruvearbeider er skjoldholdere, og symboliserer næringslivet i staten anno 1863, året for flaggets utforming. Symboler for viktige næringsveier i staten er avbildet i skjoldet: en plog representerer jordbruket, hakke og spade representerer gruvedriften, en arm og en hammer representerer fabrikkene, mens et anker viser til sjøfarten. En grevling, delstatens symboldyr, sitter på en vulst over skjoldet, på samme måte som et hjelmtegn. Grevlingen viser til oppnavnet som ble gitt til de første gruvearbeiderne. Over grevlingen er det et bånd med statens motto «Forward» (*fremover*). Skjoldet hviler på et overflødighetshorn og en pyramide av 13 barrer. Barrene viser både til gruvedrift, og til de tretten første statene. I skjoldets senter er det et hjerteskjold med en versjon av USAs våpenskjold, og representerer delstatens lojalitet til unionen.

Flagget ble utformet i 1863 etter ønske fra borgerkrigsregimenter som ønsket å føre et offisielt flagg på slagmarkene. I 1887 ble det utilsiktet avskaffet, men det ble gjeninnført 29. april 1913. Navnet "Wisconsin" og årstallet for opprettelse av delstaten ble tilføyd i 1979, ettersom mange mente flagget tidligere ble forvekslet med New Yorks flagg. Også flere andre delstaters flagg har blå flaggduk, også disse med militære faner som forbilde. Det gjelder delstatene Connecticut, Pennsylvania, Sør-Carolina, New Hampshire, Virginia, New York, Vermont, Kentucky, Indiana, Maine, Michigan, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Beckholmen

Øya **Beckholmen** er en del av et unikt maritimt landskap på den vestre delen av Södra Djurgården, som inngår i Ekoparken, en liten holme sør for den egentlige Djurgården i Stockholm. På Beckholmen finnes det i dag bygninger og dokker som minner om Beckholmens storhetstid som skipsverft.

## Eksterne lenker
*
Kanawha County

**Kanawha County** er et fylke i den amerikanske delstaten Vest-Virginia. Det ligger i de sørvestlige delene av staten og det grenser mot Roane County i nord, Clay County i nordøst, Nicholas County og Fayette County i øst, Raleigh County i sørvest, Boone County i sør, Lincoln County i sørvest, Putnam County i vest og mot Jackson County i nordvest.

Kanawha Countys totale areal er  km² hvorav 20 km² er vann. I 2000 hadde fylket  innbyggere og administrasjonssenteret ligger i Charleston som også er Vest-Virginias hovedstad.

Fylket ble grunnlagt i 1789 og har fått sitt navn etter elven Kanawha River. 
## Eksterne lenker
*
Brikkesett

Et **brikkesett** er en gruppe integrerte kretser som er designet for å fungere sammen, og er vanligvis merket som et eget produkt. Datatermen brikkesett er vanligvis brukt for å vise til de spesialiserte hovedkortchips på en datamaskin.Når man diskuterer personlige datamaskiner (PC-er) henviser «brikkesett» til de to viktige hovedkort-chipene: northbridge og southbridge.

Produsenten av et brikkesett er ofte uavhengig fra produsenten av hovedkortet. Eksempler på produsenter av hovedkortbrikkesett er NVIDIA, ATI, VIA Technologies og Intel. Noen kjente hovedkortprodusenter er Asus, MSI, FOXCON. Derfor kan et hovedkort i butikken hete f. eks. "Asus nForce 780GX", der Asus er hovedkortprodusent, nVidia er brikkesettprodusent, og 780GX er modellen.

I hjemmedatamaskiner, spillkonsoller og videospill-maskinvare på 1980- og 1990-tallet, ble termen brukt for de tilpassede lyd- og grafikkbrikkene.

Datasystemer produsert sent på 1980-tallet delte ofte brukte brikkesett, selv i svært spredte dataspesialiteter.
McDonnell F2H Banshee

**McDonnell F2H Banshee** var et amerikansk hangarskip-basert jetdrevet jagerfly som ble brukt av den amerikanske marinen fra 1948 til 1959, og i den canadiske marinen fra 1955 til 1962. Banshee var et en-seters fly med to motorer og vinkelrette vinger. Sammen med F9F Panther var Banshee en av US Navys enseters primærjagere under koreakrigen.

## Historie og utvikling

Banshee var en videreutvikling av FH-1 Phantom, selv om flyet var på planleggingsstadiet før Phantom gikk i produksjon. Designets grunntanke var at det skulle være en større og kraftigere variant av Phantom, med et par Westinghouse turbojet-motorer, noe som ville øke motorkraften fra 7 til 13 kN for hver motor. Den nye motoren ville også gjøre det mulig å øke drivstoffkapasiteten, og i tillegg var det planlagt at flyet skulle ta i bruk 20&nbsp;mm kanoner ha mulighet til å bevæpnes med bomber, raketter og missiler.

En skala-modell av den nye jagere var ferdig i april 1945 og fikk navnet **XF2D-1**. Prosjektet overlevde slutten av den andre verdenskrig, men utviklingen ble noe forsinket. Den første av 3 prototyper var ikke ferdig før mot slutten av 1946. Flyet hadde sin jomfrutur 11. januar 1947 fra Lambert Field i St. Louis med testpilot Woodward Burke. Marinen ga flyet den nye betegnelsen **XF2H-1** da D-betegnelsen allerede var tildelt Douglas Aircraft Company. Etter at noen problemer med halen var avklart plasserte marinen en ordre på 56 fly i mai 1947.

## Spesifikasjoner (F2H-3)

## Referanser


## Eksterne lenker
* F2H Banshee Fighter
Jura (kanton)

**Jura** er den yngste kantonen i Sveits. Den ble en egen kanton i 1979. Inntil da hadde den hørt til Bern.

Jura grenser til Frankrike (Franche-Comté og Alsace) samt kantonene Basel-Landschaft, Solothurn, Bern og Neuchâtel.

## Kommuner og distrikter
Jura består av 83 kommuner som er sammenfattet til tre distrikter (*districts*). Disse er:
* Delémont
* Porrentruy
* Franches-Montagnes

## Referanser


## Eksterne lenker
*
Trond Kvernstrøm

**Trond Håndlykken** **Kvernstrøm** (født 1966) er en norsk TV-produsent og media-gründer. Han har vært involvert i tv-produksjoner som blant annet ''Idol'', *[[Skal vi danse (TV-program)|Skal vi danse]]*, *[[Senkveld med Thomas og Harald]]*, ''Norske Talenter'' og ''Ikke lov å le på hytta''. Han har siden 2014 hatt en lederstilling i TV 2.

Kvernstrøm var ansatt i TVNorge fra 1988 til 1994, Nordisk Film Norway fra 1995 til 2000. I 2002 etablerte han produksjonsselskapet Monster sammen med Olav Øen. I 2014 gikk han til en direktørstilling i TV 2-gruppen, med ansvar for alle reklamekanalene til mediehuset TV 2. 

I 2017 etablerte han produksjonsselskapet The Oslo Company (TOC) sammen med Christian Steen.

Kvernstrøm har produsert programmer som ''Idol'', *[[Skal vi danse (TV-program)|Skal vi danse]]*, ''Isdans'', Nordic Music Awards, *[[Senkveld med Thomas og Harald]]*, ''Norske Talenter'', ''Ikke lov å le på hytta'' og prisutdelingen Gullruten. 

Han ble tildelt årets fagpris under Gullruten 2004, og ble kåret av bransjemagasinet Kampanje til «Årets medienavn» i 2013.

## Referanser


## Eksterne lenker
*
Lewis County (Vest-Virginia)

**Lewis County** er et fylke i den amerikanske delstaten Vest-Virginia. Det ligger i de sentrale delene av staten og det grenser mot Harrison County i nord, Upshur County i øst, Webster County i sør, Braxton County i sørvest, Gilmer County i vest og mot Doddridge County i nordvest.

Lewis Countys totale areal er 1&nbsp;009 km² hvorav 20 km² er vann. I 2000 hadde fylket 16&nbsp;919 innbyggere og administrasjonssenteret ligger i byen Weston.

Fylket ble grunnlagt i 18. desember 1816 og har fått sitt navn etter soldat Charles Lewis som deltok i den amerikanske uavhengighetskrigen og døde i 1774 under slaget ved Point Pleasant. 

## Referanser


## Eksterne lenker
*
Stein Roger Bull

**Stein Roger Bull** (født 1941) er en norsk produsent og regissør som har jobbet både innen film, tv og teater. 

Bull ble tidlig i 1960-årene hentet til NRKs underholdningsavdeling av Johnny Bergh. Han har vært kanalsjef for NRK2, redaksjons- og nestleder i NRKs Underholdningsavdeling og administrerende direktør i Nordisk Film & TV. Han har også jobbet som produsent og partner i produksjonsselskapet Nordic Stories. Han var sceneinstruktør for Nationaltheatret oppsetning av ''Peer Gynt'' i 1985. 

Bull har regissert filmen *[[Bør Børson II]]*, TV-seriene *[[Blindpassasjer (TV-serie)|Blindpassasjer]]* og *[[Ta den ring]]*, samt flere serier med Helmer & Sigurdson. 

Han ble tildelt fagprisen under Gullruten 2005.

## Filmografi

**Regissør**
* *[[Ta den ring]]* (1982) (TV-serie)
* *[[Blindpassasjer (TV-serie)|Blindpassasjer]]* (1978) (TV-serie)
* *[[Farlig yrke]]* (1976) (TV-serie) (Del 3)
* *[[Nitimemordet]]* (1976) (TV-serie) (Del 1)
* *[[Bør Børson II]]* (1976)

**Produsent**
* *[[Get Ready to Be Boyzvoiced]]* (2000)
* *[[Olsenbandens siste stikk]]* (1999)
* *[[På stigende kurs]]* (1987)

**Annet**
* *[[Øyeblikket]]* (1977) – produksjonsleder
* *[[Fru Inger til Østeråt]]* (1975) – produksjonsleder/regiassistent
* *[[Skraphandlerne]]* (1975) – produksjonsleder
* *[[Bortreist på ubestemt tid]]* (1974) – produksjonsleder
* *[[Kanarifuglen]]* (1973) – produksjonsleder
* *[[Norske byggeklosser]]* (1972) – produksjonsleder

## Referanser


## Eksterne lenker
*
Lotte Hedeager

**Lotte Hedeager** (født 24. februar 1948) er en dansk arkeolog, som arbeider i Norge. 

Hedeager tok lærereksamen i 1970 og magistergrad i forhistorisk arkeologi ved Københavns Universitet i 1978. Hun tok graden som dr.phil. ved Århus Universitet 1990. Hun har tidligere vært ansatt ved Lunds universitet og Københavns Universitet. Hedeager er en av Nordens ledende eksperter på nordisk og europeisk jernalder og tidlig middelalder. Hun har arbeidet mye for tverrfaglig samarbeid .

Hedeager tok doktorgrad ved Århus Universitet i 1990 med avhandlingen *Danmarks Jernalder, mellem stamme og stat*, og har et omfattende internasjonalt og nordisk forfatterskap bak seg. I 1996 ble Hedeager ansatt som professor i arkeologi ved Universitetet i Oslo. Hun er blitt karakterisert som en ekte skandinav: født i Danmark, bor i Sverige og arbeider i Norge .

## Bibliografi
* *Iron Age Myth and Materiality – an Archaeology of Scandinavia 400-1000*. Routledge. London and New York (2011).
* *Norsk arkeologisk leksikon*, red. sammen med Einar Østmo (2005)
* *Tusen års europahistorie: romere, germanere og nordboere* (sammen med Henrik Tvarnø) (2001)
* *Skygger av en annen virkelighet: oldnordiske myter* (1999)
* *Iron Age Societies. From tribe to State in Northern Europe.* Social Archaeology, I. Hodder (ed.). Basil Blackwell. Oxford (1992)
* *Danmarks jernalder, mellom stamme og stat* (1990)
* Politikens *Danmarkshistorie*, bind 2 *Danernes land* (1988)
* *Arkæologi Leksikon* (1985).

## Eksterne lenker
* 

*  Skandinav søker trivsel – Portrettintervju i Apollon
Helltunnelen

**Helltunnelen (Gjevingåsen tunnel)** er en tunnel på europavei 6 i Malvik og Stjørdal kommuner i Trøndelag. Tunnelen går gjennom Gjevingåsen mellom Hommelvik i Malvik og Hell i Stjørdal. Den er  meter lang (skiltet  m). Helltunnelen ble åpnet 18. oktober 1995 og er den lengste av tunnelene på motortrafikkveien mellom Trondheim og Stjørdal.

Omtrent midtveis i tunnelen er det et 300 meter langt tverrslag med utgang til Muruvika.

Det er planer om å utvide Helltunnelen fra ett til to løp, i forbindelse med byggingen av firefeltsvei på strekningen Ranheim–Værnes. Dette arbeidet startet opp i 2020, og vil sansyligtvis bli åpnet i 2027.

## Temperaturen i Helltunnelen
Den høye temperaturen i Helltunnelen skyldes geotermisk energi, eller jordvarme (varmeenergi fra undergrunnen, som kan skyldes prosesser i jordens indre eller oppsamlet solvarme/sommervarme i stein, grunnvann, elver og fjorder).

Gjennomsnittlig lufttemperatur gjennom året for stedet + 1-2 °C fordi snøen isolerer bakken om vinteren + en økning på 1-2 °C pr 100 m som er den geotermiske gradienten i Trøndelag (geotermisk gradient = mål for økning av temperatur nedover i jordskorpen, se Geologisk leksikon) 

Uforstyrret temperatur i Helltunnelen skal da være:
* Gjennomsnittlig lufttemp på Værnes: 5,3 °C
* Korrigert for høyde over bakken (200m): - 1,4 = ca. 4,0 °C
* Korrigert for isolerende snødekke om vinteren:  + 1,5 °C
* + 200 m med fjelloverdekning: + 3,0 °C
* Temperatur i tunnelen = 8,5 °C

Sannsynligvis kommer det inn kald trekk fra tunnelåpningene, noe som gjør at temperaturen ikke er uforstyrret og derfor måles til mellom 4,0 og 5,0°C. NGU gjorde noen boringer i Lærdalstunnelen. Den tunnelen er 24,5 km lang og med mer enn 1&nbsp;000 m fjelloverdekning. Temperaturen i tunnelen og i borehullene var 17 °C.  

De andre tunnelene på europavei 6 øst er kortere og derfor mer påvirket av lufttemperaturen utenfor tunnelen.

## Kondens
I likhet med mange andre tunneler i Norge er Helltunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

## Se også
*Grillstadtunnelen
*Stavsjøfjelltunnelen
*Væretunnelen
*Veitunneler i Norge
*Gevingåsen tunnel (jernbanetunnel)

## Referanser


## Eksterne lenker
* The World's Longest Tunnel Page
* Geoleksi, geologisk leksikon
Kettering (distrikt)

**Kettering** er et administrativt distrikt i Northamptonshire i England. Det har navn etter administrasjonssenteret Kettering. Distriktet dekker et areal på 233,49 km² og hadde 93&nbsp;475 innbyggere i 2011.

## Steder i distriktet
* Ashley
* Barton Seagrave, Brampton Ash, Braybrooke, Broughton, Burton Latimer
* Cranford, Cransley
* Desborough, Dingley
* Geddington, Grafton Underwood
* Harrington
* Loddington
* Kettering
* Newton and Little Oakley
* Orton
* Pytchley
* Rothwell, Rushton
* Stoke Albany, Sutton Bassett
* Thorpe Malsor
* Warkton, Weekley, Weston by Welland, Wilbarston

## Referanser


## Eksterne lenker
*
Godøytunnelen

**Godøytunnelen** er en undersjøisk veitunnel på fylkesvei 5957 i Giske kommune i Møre og Romsdal. Tunnelen går under Giskesundet mellom øya Giske og Valkveet på Godøya. Tunnelen er 3&nbsp;844 meter lang, den når 153 meter under havet, og største stigning er 10 %. Godøytunnelen ble åpnet i 1989, og var Norges dypeste veitunnel fram til 1992 da Byfjordtunnelen i Stavanger ble åpnet.

Det er ikke tillatt for fotgjengere og syklister å ferdes i Godøytunnelen.

## Se også
*Veitunneler i Norge
*Undersjøiske veitunneler i Norge

## Referanser


## Eksterne lenker
* The World's Longest Tunnel Page
Nip/Tuck

***Nip/Tuck*** er en amerikansk dramaserie fra sykehusmiljø skrevet av Ryan Murphy for FX Networks. Fjernsynsserien startet i 2003 og ble avsluttet i 2010. Serien handlet om de to plastikkirurgene Sean McNamara og Christian Troy som drev sin egen klinikk i Miami, Florida. De hadde til tider store problemer med å skille jobb og privatliv, og de møtte på store utfordringer i hverdagen. Serien gjorde seg kjent for detaljerte scener innen vold, sex og plastisk kirurgi. Samt mange tabubelagte sosiale og seksuelle tabuer.

I Norge gikk serien på TV3.

## Skuespillere
*Dylan Walsh – Sean McNamara
*Julian McMahon – Christian Troy
*John Hensley – Matt McNamara
*Roma Maffia – Liz Cruz
*Kelly Carlson – Kimber Henry
*Joely Richardson – Julia McNamara

## Referanser


## Eksterne lenker
*
Lysøya (Nærøysund)

**Lysøya** er en halvøy på nordsida av Mellom-Vikna i Nærøysund kommune i Trøndelag. 

Lysøya tilhører grunnkretsen Drag i Nærøysund. 

Området er noe dyrket utmark med  mindre fiskevann. Fra fylkesvei 770 ved Drag går fylkesvei 505 norøstover til Lysøya og langs sørsiden av halvøya, hvor det er boliger og feriesteder. 

Gården «Lisønn» / «Lyssønn» var krongods i 1549. I en avisartikkel som stod på trykk i avisa Nordtrønderen & Namdalen 25.08.1980, fortalte fiskeren Bjarne Lysø om hvordan han observerte en sjøorm på Lysøyvika en augustdag i 1926. Denne dagen dro han og kameraten Johan Eriksen utmed seksringen for å fiske stormakrell med strandvarpa. Plutselig så de noe som beveget seg nord på Lysøyvika. Jeg trodde først det var en ubåt, men så fikk jeg se at det var en sjøorm som svømte med bra fart og rundet Balan. Jeg anslo lengden til ca. 200 meter og med 60 buktninger. Dette pågikk i rundt 10 minutter. Jeg var verken full eller galen, sa Bjarne i avisartikkelen.

## Referanser
«Rommel» (D 187)

«**Rommel**» var et skip i Den tyske marine som var i tjeneste fra 1970 til 1999. Skipet var en jager i Lütjens-klassen, som var en modifikasjon av den amerikanske Charles F. Adams-klassen. Det var oppkalt etter generalfeltmarskalk Erwin Rommel, en av Tysklands mest populære hærførere under annen verdenskrig. Skipet ble døpt i 1969 av forsvarsminister Gerhard Schröder og Rommels enke Lucia Maria Rommel.

Gjennom tredve år deltok skipet på oppdrag, blant annet felles NATO-øvelser i Atlanterhavet og Middelhavet.

I 2004 la det ut på sin siste reise, da det ble slept av slepeskipet «Thomas de Gauwdief» til Aliaga i Tyrkia for å hugges opp.

Skipet var 134,48 m langt og 14,38 m bredt, og veide 4&nbsp;460 tonn (deplasement). Det hadde to motorer og kunne oppnå 33 knop. Det hadde et mannskap på 337.

Skipets merke var et grønt skjold med et jernkors og to kryssede sverd i gull under.

Skipet hadde to søsterskip; av de tre skipene var et oppkalt etter en person fra hver våpengren. Dets søsterskip var «Lütjens» (oppkalt etter admiral Günther Lütjens (1889–1941), kommandør for Operasjon Rheinübung, og som gikk ned med «Bismarck») og «Mölders» (oppkalt etter flyveresset oberst Werner Mölders, som hadde 14 seire i den spanske borgerkrig og 100 seire i annen verdenskrig før han omkom i en flyulykke). Søsterskipene var i tjeneste til 2003.

## Eksterne lenker
* Seite eines ehemaligen Mannschaftsmitglieds  Besøkt 20. mars 2015
* Seite der «Bordgemeinschaft D187»
Palisades Tahoe

**Palisades Tahoe** er et vintersportanlegg ved landsbyen Squaw Valley i Placer County, California USA. Det regnes er et av de største og mest avanserte skisportsområdene i USA. 

Anlegget het inntil september 2021 **Squaw Valley Ski Resort**. Her ble Vinter-OL 1960 arrangert. 

## Eksterne lenker
*
Agim Shabani

**Agim Shabani** (født 14. februar 1988) er en norsk-albansk fotballspiller som spiller for Kvik Halden.

Han spiller midtstopper og høyreback, og debuterte for Fredrikstad i 2006. I sesongen 2007 fikk han tre røde kort på fire dager, først i tippeligaen, så på reservelaget til FFK, også i cupen mot Nybergsund IL-Trysil. Han scoret sitt første tippeligamål for FFK i bortekampen mot Bodø/Glimt den 15. mars 2009. En kamp som endte 1-1.

Han spilte to sesonger i Moss før han gikk til Kvik Halden før 2013-sesongen.

## Referanser


## Eksterne lenker
* 
* Agim Shabanis spillerprofil på ffksupporter.net
* Presentasjon på FFKs hjemmeside
Jusos

**Arbeitsgemeinschaft der Jungsozialistinnen und Jungsozialisten in der SPD** (kort ***Jusos***) er ungdomsorganisasjonen i det tyske sosialdemokratiske partiet, SPD. 

En *Jugend-Sektion* (ungdomsavdeling) av *Sozialdemokratischen Vereins München* (München sosialdemokratiske forening) blir nevnt 3. februar 1914. Etter å ha blitt oppløst i 1931 på grunn av en intern strid i partiet, ble den grunnlagt på nytt i 1946. Organisasjonen bestod etter den andre verdenskrigen mest av tidligere frontsoldater, og var lojal mot partiets linje og forholdsvis sentrumsorientert. I 1969 skjedde et skifte, da ungdomsorganisasjonen beveget seg kraftig til venstre.

Alle SPD-medlemmer under 35 er automatisk medlemmer av Jusos, i tillegg er det mulig å bare være medlem av Jusos. I begynnelsen av 2005 tilhørte 49&nbsp;400 SPD-medlemmer Jusos, og i tillegg hadde organisasjonen ca. 20&nbsp;000 medlemmer som ikke tilhørte SPD.

## Ledere
* Phillip Türmer (2023-)
* Jessica Rosenthal (2021-2023)
* Kevin Kühnert (2017-2021)
* Johanna Uekermann (2013-2017)
* Sascha Vogt (2010–2013)
* Franziska Drohsel (2007–2010)
* Björn Böhning (2004–2007)
* Niels Annen (2001–2004)
* Benjamin Mikfeld (1999–2001)
* Andrea Nahles (1995–1999)
* Thomas Westphal (1993–1995)
* Ralf Ludwig (1991–1993)
* Susi Möbbeck (1988–1991)
* Michael Guggemos (1986–1988)
* Ulf Skirke (1984–1986)
* Rudolf Hartung (1982–1984)
* Willi Piecyk (1980–1982)
* Gerhard Schröder (1978–1980)
* Klaus Uwe Benneter (1977)
* Heidemarie Wieczorek-Zeul (1974–1977)
* Wolfgang Roth (1972–1974)
* Karsten Voigt (1969–1972)
* Peter Corterier (1967–1969)
* Günther Müller (1963–1967)
* Holger Börner (1962–1963)
* Hans-Jürgen Wischnewski (1959–1962)

## Referanser


## Eksterne lenker
* 
*
ASP.NET

**ASP.NET** er et webapplikasjons-rammeverk utviklet og markedsført av Microsoft. Rammeverket gir brukere muligheten til å programmere dynamiske websider, webapplikasjoner og webtjenester. ASP.NET ble først utgitt i januar 2002 med versjon 1.0 av .NET Framework, og er etterfølgeren til Microsoft Active Server Pages (ASP). ASP.NET er bygget på Common Language Runtime (CLR).

## Utvidelser

Microsoft har gitt ut noen utvidelser til rammeverket som kan kobles til ASP.NET for å utvide funksjonalitet. Noen av dem er:

*[[ASP.NET AJAX]]* 
En utvidelse med både klient- og serverside komponenter for å programmere ASP.NET-sider som inneholder AJAX funksjonalitet.

*[[ASP.NET MVC Framework]]*
En utvidelse for å programmere ASP.NET-sider ved hjelp av MVC-arkitektur. 

## Se også
* ASP.NET

## Eksterne lenker
*
Wolfgang Langhoff

**Wolfgang Langhoff** (født 6. oktober 1901, død 25. august 1966) var en tysk forfatter, skuespiller og regissør. 

Han skrev blant annet boka *[[Myrsoldater]]* (1935), en bok om nazistiske konsentrasjonsleirer basert på egne erfaringer fra Börgermoor. Denne boka kan ha vært en viktig inspirasjon for Jens Bjørneboe.

Han flyktet til Sveits i 1934, men returnerte til Tyskland like etter at krigen var over. Han tok over Deutsches Theater i Øst-Berlin etter Gustav von Wangenheim, hvor han også gjorde suksess som regissør. Han spilte også en viktig rolle i DDRs kulturpolitikk og var blant annet medlem av Akademie der Künste. I 1959 ble han president for DDR-senteret til UNESCO International Theatre Institute.

## Referanser


## Eksterne lenker
* 
* 
*
Hrant Dink

**Fırat Hrant Dink** (Հրանտ Դինք eller Հրանդ Տինք) (1954–2007) var en armensk journalist, kjent som forkjemper for den armenske sak.

Han studerte zoologi, filosofi og litteratur ved Universitetet i Istanbul og ledet (siden 1996) det pro-armenske tidsskriftet Agos. Han mottok Bjørnsonprisen i november 2006 for sitt mangeårige arbeid for menneskerettighetene, to måneder før han ble drept i et attentat i Istanbul. Dink ble i 2005 dømt for omtale av folkemordet på armenerne (Tyrkias straffelov § 301) og ble skutt og drept utenfor sitt kontor i Istanbul i 2007. Drapet på Dink utløste den største fredelige demonstrasjonen i Tyrkias moderne historie. Over  møtte opp da kisten ble fraktet gjennom Istanbuls gater, over Taksimplassen og Det gyldne horn. Mange sang «vi er alle armenere» eller bare plakater med teksten «vi er alle Hrant Dink». Dink var en venn av Orhan Pamuk.

Det akademiske året 2007–2008 ved Europa-colleget var oppkalt etter ham og Anna Politkovskaja.

## Referanser
Mari Toft

**Mari Toft** (født 11. mars 1953), også kjent under psevdonymet *Syphilia Morgenstierne*, er en norsk journalist og anarkist.

## Journalistikk, tidsskrifter og forlag
Toft var mellom 1975 og 1982 medredaktør og svært produktiv bidragsyter i *[[Gateavisa]]*. I 1983 startet hun tidsskriftet *XS*, som utkom i ett nummer. Hun startet og redigerte tidsskriftet *[[Prosa (tidsskrift)|Prosa]]*, som kom ut fra 1995 til 1999. Hun har også utgitt en rekke bøker. Toft er blitt betegnet som en av de første utøvere av «new journalism» eller «gonzojournalistikk» i Norge.

Rundt år 2000 startet hun forlaget *[[Fritt og vilt (forlag)|Fritt og vilt]]* under signaturen «nytenkning». Våren 2007 ble hun ansatt som redaktør av tidsskriftet *[[Bok og Bibliotek|Bok og bibliotek]]*, men sa opp sin stilling august samme år i protest mot styrets ledelse. Forlaget *Fritt og vilt* ble nedlagt 31.&nbsp;desember 2018, og oppga at årsaken til nedleggelsen var at «vi som står bak pensjonerer oss».

## Strid om psevdonymet
Toft begynte i 1970-årene å kalle seg *Syphilia Morgenstierne*. Av denne grunnen ble Toft anmeldt for å bruke et beskyttet navn. Toft ble ilagt en bot som hun nektet å betale, og saken havnet i rettsvesenet. Hun vant fram med retten til å bruke navnet som litterært psevdonym.

## Referanser


## Litteratur
* *Reggae – i fritt fall fra Babylon mot Jamaicas indre* (Gyldendal 1979)
* *Elsk deg rik – anarkistiske løsninger på verdensproblemene* (Pax 1999/Fritt og vilt 2000).
* *Anarkistene i verdenshistorien 1 * (Fritt og vilt 2008).
* *Anarkistene i verdenshistorien 2 * (Fritt og vilt 2012).

## Eksterne lenker
* ''Fritt og vilt''
* ''Sphloggen''
Sjur Miljeteig

**Sjur Miljeteig** (født 4. januar 1974) er en norsk musiker (trompet).

Han er utdannet ved Foss videregående skole.

Med Markus Midré ga han ut *Fra mirakelarkivet* (1997).  I duoen Friko har han og Peder Kjellsby gitt ut *Burglar ballads* (2003)  og *Journey to Mandoola* (2006), fremført på henholdsvis  Oslo Jazzfestival 2004 og 2006. Senere har han blitt kjent gjennom bl.a. Solveig Slettahjells ulike «Slow Motion»-grupperinger, samt utgivelser med ten-tetten Jaga Jazzist. Han har også bidratt for Shining, Folk og Røvere samt på Crimetime Orchestras *Life is a beautiful monster* (2004).  

I 2016 vant han Heddaprisen for beste audiovisuell design for musikk til *[[Solaris korrigert]]* av Øyvind Rimbereid, regi Peer Perez Øian – Det Norske Teatret.

Han er gift med Ane Dahl Torp.

## Referanser


## Eksterne lenker
*
Umoe IKT

**Umoe IKT** var et norsk IT-konsulentselskap eid av Umoe. Umoe IKT var leverandør av IKT-utstyr, drifts-, konsulent- og kommunikasjonstjenester til bedrifter og organisasjoner i offentlig og privat sektor. Umoe IKT AS leverte tjenester innenfor integrasjon av tale-, data og videoløsninger. Umoe IKT ble etablert i 2004 etter oppkjøp av *Bravida IKT* fra Bravida. Senere har selskapet også kjøpt selskaper som ComputerLand Norge, Bro Consulting, Ulriken Consulting, Voop og iTet.

Umoe IKT ble i 2011 solgt til Atea, men uten datterselskapene Umoe iTet AS og Umoe Consulting AS, samt det tilknyttede selskapet, Making Waves AS, disse ble overført til Umoe AS innen sluttføring av oppkjøpet. iTet er senere solgt tilbake til selskapets ansatte.

Umoe IKT hadde 384 ansatte og kontorer i 16 byer rundt om i landet pr 2010, og oppkjøpet ble gjort med aksjer i Atea tilsvarende verdier for ca. 155 millioner kroner.

## Referanser
Isoflavon

**Isoflavoner** er fytoøstrogener, dvs. plantestoff som bl.a kan påvirke østrogenreseptorer i kroppen, men som ikke er hormoner.
Julie Skarland

**Julie Skarland** (født 1960) er en norsk motedesigner utdannet ved Studio Berçot i Paris. Hun satset på klær de første årene, men har senere gått over til produksjon håndverk slik som duker, grytekluter, votter, toalettmapper, vesker og smykker. Hun har åpnet butikk både i Paris og India.

Skarland begynte på arkitekturstudiet ved NTH i 1982, men sluttet etter ett år. Deretter tok hun kjole- og draktlinjen ved Brundalen samt svennebrev på Tillskärerakademiet i Stockholm. I 1987 søkte hun seg inn på moteskolen Studio Berçot i Paris. Hun beskrev det som et sjokkartet møte med et strengt regime, men av de 80 studentene som begynte var hun en av de 16 som fullførte. Etter to år ved skolen fikk hun jobb hos designeren og parfymøren Jean-Marc Sinan.

Skarland har designet eget merke, «Julie Skarland», som har blitt solgt i Japan, USA, England, Italia og Norge i tillegg til hennes butikk i Paris. Stilen er inspirert av motemetropolen Paris og blandet med norske bakgrunn. I 1991 laget hun kolleksjoner under eget navn og i 1998 åpnet hun sin første butikk i Paris. Hun har hatt motevisninger og presentasjoner av kolleksjonene på motemesser i Paris, Milano, New York, Oslo, Tokyo og Osaka. Under merket Princess Factory (etablert i 1993) har hun produsert eksklusive plagg som har figurert på omslaget av magasiner som *[[Vogue]], [[ELLE]]* og ''The Face''. 

I 2005 flyttet hun til India hvor hun har produsert en økologisk kolleksjon basert på indiske råstoffer og lokal arbeidskraft. Her gikk hun gradvis vekk fra klesproduksjon og over til håndverk. 

Nordenfjeldske Kunstindustrimuseum i Trondheim viste en retrospektiv utstilling av en del av hennes arbeider i 2003. 

## Utmerkelser
I 2003 ble hun tildelt prisen "Årets designer for 2002" under Oslo Fashion Awards og i 2007 ble hun tildelt Trondheim kommunes kulturpris for 2006.

## Referanser


## Eksterne lenker
*
Stor-Stockholm

**Stor-Stockholm** eller **Storstockholm** er navnet på en byregion i Sverige som omfatter hovedstaden Stockholm med de omliggende kommunene. Regionen defineres av SCB og fra 1. januar 2005 omfatter Stor-Stockholm alle kommunene i Stockholms län. Tidligere var kommunene Norrtälje, Nykvarn, Södertälje og Nynäshamn ikke inkludert.

Stor-Stockholm som region brukes ofte til statistiske formål. Begrepet brukes også i firmanavn som AB Storstockholms Lokaltrafik.

Per 31. desember 2015 hadde Stor-Stockholm  innbyggere. Det er den største storbyregionen i Sverige, fulgt av Stor-Göteborg og Stor-Malmö.

Stor-Stockholm er Sveriges administrative sentrum &ndash; både riksdagen, regjeringen og kongehuset finnes i regionen. Stor-Stockholm har tette forbindelser med tog og fly. Sveriges største flyplass, Arlanda, ligger i regionen. Bromma lufthavn og Stockholm sentralstasjon (Stockholm C) er også viktige knutepunkt for kommunikasjonene med andre byer.

## Kommuner etter folketall

## Referanser
Network Monitoring Interface Card

**Network Monitoring Interface Card**(*NMIC*) er et nettverkskort, men ulikt et standard nettverkskort, så er NMIC designet for passivt, (og stille), lytte på et nettverk. På et funksjonelt nivå kan NMIC skille seg fra NIC på den måten at et NMIC kanskje ikke har en MAC-adresse, kan mangle evne til å transmittere, og kan ikke annonsere sin tilstedeværelse på et nettverk. Advanced Network Monitoring Interface Cards kan inkludere muligheter for å overta CPUintensiv prosessering fra systemets CPU, presis tidsmåling, trafikkfiltering, og mulighet for å utføre andre applikasjon spesifikk prosessering.

NMIC er vanligvis brukt til innbrudd oppdagelse og forbygging (IDS/IPS), avlytting, flytanalyse, nettverksovervåking, og protokollanalysator.

Utbredelsen av MMIC-kort er begrenset, siden alle nettverkskort også kan brukes til dette, ved at kortet settes i "promiscous mode". MRTG og Wireshark er to eksempler på programmer som gjør nettopp dette.
Eubie Blake

**James Hubert «Eubie» Blake** (født 7. februar 1887 i Baltimore, død 12. februar 1983 i Brooklyn) var en amerikansk jazzmusiker (piano) kjent som pioner innen stride piano og som norgesvenn.

Hans spilte orgel som 6-åring  (1893), debuterte profesjonelt i Pennsylvania (1901), flyttet til New York (1906) der han fikk trykt sin første komposisjon *Chevy chase* (1914).  Med Noble Sissle spilte han i band og skrev låter, den første *It's all your fault* (1916) og, etter krigsperioden, Broadway-musikalen *Shuffle along* (1921) for bl.a. Josephine Baker, Paul Robeson og Adelaide Hall.  Derpå kom en kortvarig *Elise*, *In Bamville* (omdøpt *The chocolate dandies*, 1924), samt en Europaturne (1925) hvorfra Sissle valgte å bli boende; de ga senere ut den Grammy-nominerte *86 years of Eubie* (1968).

Blake skrev ellers jazzklassikerne *Charleston rag* (opprinnelig kalt *Sounds of Africa* i 1905, utgitt 1919), *Memories of you* fra musikalen *Blackbirds* (1932), *Love will find a way* og *I'm just wild about Harry*.  Musikalen *Eubie!* ble fremført på Broadway (1978), og Blake mottok Presidentens frihetsmedalje (1982).  Han var æresdoktor ved Rutgers University (1974), University of Maryland (1978),
Dartmouth College (1979), Morgan State University (1979), Howard University (1982).  Etter hans bortgang ble han avbildet på et frimerke (1995) og fikk sitt navn tilegnet *James Hubert Blake High School* i hjemstaten (1998).

Blake gjestet Moldejazz (1973) der han spilte med Paul Bley.
Med Ophelia Ragtime Orchestra spilte han på Club 7 (1977), og Morten Gunnar Larsen som ble nær venn av Blake, dedikerte derpå *Memories of Eubie* til dette møtet. Blake skrev også *Randi's Rag* dedikert til Randi Hultin som han hadde samarbeidet med.
«Memories of you» er kjenningsmelodien til *[[Nitimen]]* i NRK.

Blake hevdet at han ble over 100 år (selv om han ble bare 96), og hadde flere slagferdige sitat som han har blitt kjent for. Et av disse var *«If I'd known I was going to live this long, I'd have taken better care of myself.»* 

## Referanser

## Eksterne lenker
* 
* 
* 
* mdhs.org har bilder og dokument fra hans liv.
David Parlett

**David Parlett** (født 1939 i London) er en engelsk spillkonstruktør, spillforsker og spilleboksforfatter. 

Han er en av de fremste autoriteter innenfor kortspillenes historie. Parlett er blant annet oppfinner av brettspilet *[[hare og skilpadde]]* og flere originale kortspill, blant andre 99. Han er forfatter av de to anerkjente spillhistoriene *The Oxford Guide to Card Games* og *The Oxford History of Board Games* samt *The Penguin Encyclopedia of Card Games.* Denne er i dag verdens mest komplette fortegnelse over og beskrivelse av kortspill. David Parlett har dessuten vært konsulent for kortspillsscener i tallrike britiske og amerikanske spillefilmer.

Han har en universitetsgrad i fransk og tysk fra universitetet i Aberystwyth i Wales og har i tillegg til sitt ludologiske forfatterskap også utgitt lærebøker i språk, samt en engelsk oversettelse av *[[Carmina Burana]]*.

## Bibliografi
* The Penguin Encyclopedia of Card Games
* The Oxford Dictionary of Card Games
* Teach Yourself Card Games 
* The Oxford History of Board Games
* The Oxford Guide to Card Games / A History of Card Games 
* Anarquía y Otros Juegos Sociales de Cartas
* All the Best Card Games
* Botticelli and Beyond
* Card Games for Everyone
* Family Card Games
* The Guinness Book of Word Games
* Know the Game: Patience
* Original Card Games
* The Penguin Book of Card Games
* The Penguin Book of Patience
* The Penguin Book of Word Games
* The Popular Dictionary of Card Games
* Solitaire: Aces Up and 399 other Card Games
* Teach Yourself Card Games
* Teach Yourself Card Games for Four
* Teach Yourself Card Games for Three
* Teach Yourself Card Games for Two
* Teach Yourself Card Games for One
* Teach Yourself Poker and Brag

## Spill
;Kortspill:
* Bugami
* *[[99 (kortspill)|99]]*
* *LifeCards – the Green Card Game*
* *Asterix* – the Card Game* 
* *Abstrac*

;Andre spill:

* Hare and Tortoise
* The puzzle of Oz
* Shoulder to Shoulder
* Pot Black, snooker dice
* *Rainbow'' Junior Scrabble
* The Gnümies Party Game
* Zoo Party / 7Safari / Alles für die Katz
* All Around the House game

## Eksterne lenker
* 
*
Sør-Koreas flagg

**Sør-Koreas flagg** er hvitt med et lignende Yin og yang-symbol i rødt og blått i midten. I Sør-Korea heter merket Um og yang. Rundt dette merket står fire symbol fra det gamle verket I Ching i hvert hjørne. De fire trigrammene representerer de fire kinesiske filosofiske ideene om universet: harmoni, symmetri, balanse og sirkulasjon.

Flagget ble utformet i 1882 under kong Gojong av Bak Yeong-hyo, den koreanske ambassadøren til Japan. Kongen utropte det som det offisielle flagget for landet den 6. mars 1883. Sør-Korea benytter samme flagg som nasjonalflagg, handelsflagg, statsflagg og orlogsflagg. Flagget har størrelsesforholdet 2:3.

## Historie
Flagget ble benyttet som symbol for motstandsbevegelsen under den japanske okkupasjonen, som henrettet de som var i besittelse av flagget. Etter uavhengigheten i 1945 tok både Nord-Korea og Sør-Korea versjoner av flagget, men Nord-Korea endret flagget sitt til et mer Sovjet-inspirert etter tre år.

## Historisk flagg

Fil:Royal Flag of Goryeo sanggi.svg| Goryeo (918-1392)
Fil:Flag of the king of Joseon.svg| Kongedømmet Joseon (1392-1882)
Fil:Flag of Korea (November 1882).svg| (1882-1897)
Fil:Flag of Korea (1899).svg| Keiserdømmet Korea (1897-1910)
Fil:Flag of the Japanese Resident General of Korea (1905).svg| Japansk bosatt generalsekretær i Korea (1906-1910)
Fil:Flag of Japan (1870-1999).svg| Japans kolonisering av Korea (1910-1945)
Fil:Flag of South Korea (1945-1948).svg| Korea (1945-1948)
Fil:US flag 48 stars.svg| De forente stater okkupasjon i Sør-Korea (1945-1948)
Fil:Flag of South Korea (1948-1949).svg| Sør-Korea (1948-1949)
Fil:Flag of South Korea.svg| Sør-Korea (1949 Nåtid)


## Spesifikasjoner
Offisielle farger gitt fra presidentens kontor er:

 ca.

## Orlogsgjøs

Sør-Koreas sjøforsvar benytter en orlogsgjøs som er blå og har en variant av nasjonalflagget i kantonen. Denne varianten har korslagte ankere og mangler symbolene.

## Presidentflagg
Flagget for republikken Sør-Koreas president er blått og viser to gule fugler og en blomst. Størrelsesforholdet er 2:3.

## Konstruksjon

## Se også
*Nord-Koreas flagg

## Litteratur
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000

## Eksterne lenker
* Flags Of The World: South Korea
Mount Kenya

**Mount Kenya** er det høyeste fjellet i Kenya, og det nest høyeste i Afrika, bare Kilimanjaro er høyere. De høyeste toppene er Batian (5&nbsp;199 moh.), Nelion (5&nbsp;188 moh.) og Lenana (4&nbsp;985 moh.). Mount Kenya-massivet ligger sentralt i Kenya, like sør for ekvator og ca. 140 km nordøst for hovedstaden Nairobi.

Mount Kenya ligger i nasjonalparken og verdensarvområdet Mount Kenya nasjonalpark.

Mount Kenya er en stratovulkan, som ble skapt rundt 3 millioner år etter at Riftdalen i Afrika begynte å åpne seg. Det var rundt  meter høyt før isbreer la seg over fjellet. Den senere iserosjonen har ført til bratte og eroderte fjellsider og mange daler som sprer seg ut fra fjellet.

## Referanser




## Eksterne lenker
*
Bergslagen

**Bergslagen** er et ikke presist avgrenset geografisk område i Sverige som omfatter de nordlige og vestlige delene av landskapet Västmanland, inkludert de nordlige delene av Örebro län som inngår i Västmanlands landskap, det sørøstlige Värmland og sørlige Dalarna. En videre definisjon av Bergslagen omfatter også deler av Närke, Östergötland, Uppland og Gästrikland. Bergslagen er mest kjent for gruvedrift og metallindustri.  

Siden middelalderen har steinbrudd og smelting av malm hatt stor betydning i området. Videreforedlingen skjedde ofte utenfor Bergslagen. Fra siste del av 1800-tallet, da metallindustrien ble rammet av økt konkurranse, har dette imidlertid forandret seg til Bergslagens fordel. Fremdeles setter metallindustrien sitt tydelige preg på regionen. Synkende jernmalmpriser og utenlandsk konkurranse på 1960- og 70-tallet har imidlertid ført til at samtlige jernmalmgruver i dag er nedlagt. Den siste, i Grängesberg, ble nedlagt i 1989. 

Det utvinnes imidlertid fremdeles andre metaller og mineraler blant annet i Lovisagruvan i Håkansboda utenfor Stråssa og i Garpenberg. 

## Referanser
Randi Hultin

**Randi Winnifred Hultin** (født **Lindén**; 1926–2000) var en internasjonalt kjent norsk jazzkritiker og impresario.  

Hultin studerte under Per Krohg og var utdannet billedkunstner. Sammen med ektefellen, jazzpianisten Tor Hultin, arrangerte hun jamsessions med besøkende jazzmusikere som Count Basie, Stan Kenton, Dizzy Gillespie, Roy Eldridge, Stan Getz og Ray Brown. Senere var hun på egen hånd vertskap for 
Keith Jarrett, Charles Lloyd Quartet, Phil Woods, Sonny Clark, Hampton Hawes, Jaki Byard, Tommy Flanagan, Dexter Gordon, Chet Baker, Louis Armstrong og Eubie Blake.

I tillegg til sitt arbeid i Norsk Hydro (1945–1993) utferdiget hun illustrasjoner for *[[Verdensrevyen]]* og skrev en lang rekke anmeldelser for *[[Filmjournalen (norsk tidsskrift)|Filmjournalen]]* (1958–), *[[Dagbladet]]* (1960–1983), *[[Aftenposten]]* (til 1990), etterhvert også for NRK. Hun skrev for internasjonale tidsskrifter som *Jazz forum* (Polen), *Jazz journal international* (England) og amerikanske *[[Down Beat]]*, og i alle år for norske *[[Jazznytt]]*.

Randi Hultin døde av kreft i år 2000. Året etter ble *Randi Hultins Stiftelse* etablert; den forestår bl.a. utdelingen av den årlige *Randi Hultin Minnepris*. Hallgeir Pedersen mottok som den første prisen i 2002.  Boligen i Gartnerveien 6 er tiltenkt brukt som jazzmuseum.  

En rekke komponister dediserte verk til Randi Hultin, deriblant
* Eubie Blake med *Randi's Rag* (1977),
* Phil Woods med *Randi*, 
* Silje Nergaard med *Port of Call* (2000),
* Dave Brubeck med *Elegy* (2001) og
* Jon Eberson med *Ballade for Randi* (Standards, 2003).

I 1989 ble det laget en flere episoders tv-serie på NRK ved navn *Randi's jazz*, som også ble vist i New York City.

## Utmerkelser og priser
;Utmerkelser
*  Kongens fortjenstmedalje i gull (1998)

;Priser
* Molderosen 1970
* Oslo Jazzfestivals Ella-prisen (1995)

## Bibliografi
* 
* 

## Referanser


## Eksterne lenker
*
Metamatematikk

**Metamatematikk** er den matematiske betraktningen av matematikkens grunnlag. Fokus i metamatematikken er blant annet på å finne ut hva man kan bevise med matematiske systemer.

Metamatematikk er sterkt knyttet til matematisk logikk, og historien til disse to feltene overlapper hverandre i stor grad. En regner ofte med at det var den tyske matematikeren Gottlob Frege som startet med de første metamatematiske refleksjoner. I 1920 presenterte så matematikeren David Hilbert følgende utfordring: Er det mulig å sette opp et fullstendig og motsetningsfritt aksiomsystem som grunnlag for matematikken? Dette arbeidet ble kjent som Hilberts program, og dette arbeidet med å analysere matematikkens grunnlag satte sitt preg på metamatematikken. Arbeidet med Hilberts program fikk en alvorlig knekk da logikeren Kurt Gødel presenterte sitt ufullstendighetsteorem. Her beviste han at det ikke er mulig å lage noe aksiomsystem som oppfyller alle kravene til Hilbert. 

Senere har det blitt gjort mer eller mindre vellykkede forsøk på å sette opp motsetningsfrie aksiomsystem for avgrensede deler av matematikken. Etter viktige bidrag fra blant andre den norske matematikeren Thoralf Skolem, klarte den tyske matematikeren Gerhard Gentzen å formulere et bevis for at den såkalte Peano-aritmetikken var motsetningsfri. 

## Kjente metamatematikere
* Gottlob Frege
* Kurt Gødel
* David Hilbert
* Bertrand Russell
* Thoralf Skolem

## Litteratur
* 

*
Stadsholmen

**Stadsholmen** er det historiske navnet på en øy i sentrum av Stockholm. Sammen med de små øyene Riddarholmen og Helgeandsholmen utgjør den bydelen Gamla stan. Øya måler ca. 0,33&nbsp;km² og har en strandlinje på om lag 2,2&nbsp;km.

Navnet «Gamla stan» kan også vise til selve øya; navnet Stadsholmen brukes ikke så ofte i dagligtale.

På Stadsholmen ligger Stockholms slott, den svenske monarkens offisielle residens.

## Eksterne lenker

* Nettsted for boligforetaket Stadsholmen, ivaretar antikvariske bygg i Stockholm (svensk)